Având în vedere alegerile din Rusia, incidentele de acest fel sunt previzibile, astfel că la această oră vorbim despre o alertă la Ambasada Rusiei din Bucureşti. Conform informațiilor, pirotehniștii au ajuns imediat la faţa locului. Citește mai departe și află despre obiectul suspect văzut de trecători.
UPDATE 19:17: După intervenția pirotehniștilor la fața locului, spun autoritățile, s-a constatat că, de fapt, a fost vorba de o alarmă falsă, iar obiectul suspect văzut de trecători nu conținea nici un fel de pericol la adresa instituției.
Știrea inițială
Din primele informații, în dreptul ambasadei Rusiei, rtecătorii au putut observa un obiect suspect, fiind vorba de un rucsac abandonat. Din primele informații de la fața locului, incidentul, semnalat la numărul de urgență 112, a avut loc pe Bulevardul Kiseleff, la numărul 6, unde se află, așa cum precizam, Ambasada Rusiei la București.
Așa cum prevede protocolul în cazul unor astfel de situații, au fost trimiși la fața locului o echipă de pirotehniști care vor trece la verificarea obiectului suspect văzut de trecători în fața sediului Ambasadei Rusiei. Alte informații de la fața șpcului spun că în zoba bulevardului, între Arcul de triumf și Ambasada, traficul este restricționat pentru moment, inclusiv pentru pietoni.
Având în vedere că la această oră au loc alegeri în Rusia, și ca urmare a escaladării tensiunilor din zonă, genul acesta de situații nu sunt neprevăzute, doar dacă ne reamintim că pe 8 martie, Ambasada SUA din Rusia anunța un potențial un atac terorist la Moscova.
Mai trebuie reamintit aici și cazul lui Bogdan Drăghici, bărbatul care a atacat Ambasada Rusiei din București. Cazul acestuia a ridicat și mai mult gradul de alertă din jurul instituției, iar reacția de astăzi, extrem de rapidă, a autorităților nu face altceva decât să acentueze aceste tensiuni și suspiciuni asupra unor posibile noi atentate asupra Ambasadei Rusiei la București.
ȘTIRE ÎN CURS DE ACTUALIZARE, ÎN FUNCȚIE DE DATELE DIN TEREN